CELEX: 62011CN0328
Language: lt
Date: 2011-06-28 00:00:00
Title: Byla C-328/11 P: 2011 m. birželio 28 d. Alder Capital Ltd pateiktas apeliacinis skundas dėl 2011 m. balandžio 13 d. Bendrojo Teismo (aštuntoji kolegija) priimto sprendimo byloje T-209/09 Alder Capital Ltd prieš Vidaus rinkos derinimo tarnybą (prekių ženklams ir pramoniniam dizainui), Gimv Nederland BV

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/30
            
         2011 m. birželio 28 d.Alder Capital Ltd pateiktas apeliacinis skundas dėl 2011 m. balandžio 13 d. Bendrojo Teismo (aštuntoji kolegija) priimto sprendimo byloje T-209/09 Alder Capital Ltd prieš Vidaus rinkos derinimo tarnybą (prekių ženklams ir pramoniniam dizainui), Gimv Nederland BV
   
   (Byla C-328/11 P)
   2011/C 269/58
   Proceso kalba: anglų
   
      Šalys
   
   
      Apeliantė: Alder Capital Ltd, atstovaujama advokatų A. von Mühlendahl ir H. Hartwig
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Gimv Nederland BV
   
   
      Apeliantės reikalavimai
   
   
               —
            
            
               Panaikinti 2011 m. balandžio 13 d. Bendrojo Teismo sprendimą byloje T-209/09 ir 2009 m. vasario 20 d. VRDT antrosios apeliacinės tarybos sprendimą byloje R 486/2008-2.
            
         
               —
            
            
               Priteisti iš VRDT ir įstojusios į bylą šalies bylinėjimosi išlaidas, patirtas VRDT apeliacinės tarybos procedūroje, Bendrojo Teismo ir šio teismo bylose.
            
         
      Apeliacinio skundo pagrindai ir pagrindiniai argumentai
   
   Apeliantė teigia, kad skundžiamas sprendimas turi būti panaikintas remiantis trim atskirais pagrindais.
   Pagrindiniame apeliacinio skundo pagrinde ji nurodo, jog Bendrasis Teismas padarė teisės klaidą, konstatuodamas, kad Apeliacinė taryba turėjo savo nuožiūra peržiūrėti VRDT anuliavimo skyriui pateiktą prašymą pripažinti registraciją negaliojančia. Apeliantė teigia, kad peržiūrėjimo procedūra turėjo būti apribota joje pateikto skundo dalyku.
   Papildomi apeliacinio skundo pagrindai:
   
               —
            
            
               Bendrasis Teismas padarė teisės klaidą, pripažindamas nereikšmingais apeliantės argumentus, jog įstojusi į bylą šalis teikdama Vokietijoje paslaugas su savo prekių ženklu HALDER pažeidė įstatymus ir kitus teisės aktus dėl leidimo teikti finansines paslaugas ir jų reguliavimo bei kovos su pinigų plovimu (Reglamento dėl Bendrijos prekių ženklo 56 straipsnio 2 ir 3 dalių, taikomų kartu su 15 straipsniu, pažeidimas),
            
         
               —
            
            
               Bendrasis Teismas padarė teisės klaidą nuspręsdamas, jog egzistavo galimybė suklaidinti visuomenę, nors visuomenės atidumo lygis buvo „labai didelis“ (Reglamento dėl Bendrijos prekių ženklo 8 straipsnio 1 dalies b punkto pažeidimas).